Lähtuvalt sellest jaotatakse soojaveevarustuseks kulunud soojusenergia kaheks:  • soojusenergia, mida tarbitakse vahetult sooja vee kasutamisega (kajastub arvel vee soojendamisena). Veemõõtjatega tarbijatel on arvestuse aluseks tarbitud sooja vee m3-d, veemõõtjateta tarbijatel sõltub köetava pinna suurusest m2-tes.  • soojusenergia, mis kiirgub hoonesisesest soojaveetorustikust  sooja vee edastamisel soojussõlmest korteritesse ja läbi käterätikuivatite ning ei sõltu sooja vee tarbimisest. On ju käterätikuivati ja torud soojad ka siis, kui sooja vee tarbimine puudub. Seda soojusenergia kulu käsitletakse kui elamu kütmise kulu ja lähtuvalt sellest jaotatakse eluruumide köetavale pinnale. Sellest tulenevalt kujuneb elamute kütmise tariif suvekuudel.